Калісьці на месцы спецыялізаванай установы адукацыі размяшчалася панская сядзіба, пабудаваная ў 1872 годзе. Яе ўладальнікам быў пан Густоўскі, які меў шыкоўны дом, шмат гаспадарчых пабудоў. Да сённяшняга часу захаваліся нямногія з іх. Засталася карэтная, зробленая з каменю, склады для захоўвання агародніны. На тэрыторыі былой сядзібы і цяпер растуць рэдкія для тутэйшых мясцін дрэвы: крымскія сосны, пурпурныя букі і многія іншыя.